recursal/SuperWikiNEXT-32B huggingface dataset:
Schleiz in Thuringia orientali, anno 2012
**Schleiz** caput est Circuli Saale-Orla in Thuringia, Germania, quod oppidum Kalendis Ianuariis 2016 habuit incolas 8467. Situm est in altitudine 432 metrorum mediis in Saxis sedimentariis Thuringiensibus. Lacubus multis et stagnis circumdatur.

Historia
--------

Condiderunt oppidum domini Lobdeburgenses qui ad vicum contiguum antiquiorem Slavorum angiportus novos adconstruxerunt. Anno 1232 facta est prima mentio sub nomine *Slewitz* et anno 1297 incolis sunt data omnia privilegia urbana. Pars utraque et Slavica et nova in initio omnino separata fuit antequam saeculo XV coalescerent. Tunc statuta nova complexui novo quoque data sunt. Medio sic dicto Aevo Schleiz centrum quaestuarium commercialeque maximi momenti tota in regione fluminis Salae superioris fuit. Panni fabricabantur sed etiam producta lanosa et ferrea. Anno 1650 viae variae commerciales longitudinis magnae ad Schleiz coibant et oppidum residentia casae Reuß-Schleiz necnon administratorium centrum declaratum est. Anno autem 1848 residentiae tres (Schleiz, Lobenstein-Eberdorf, Gerapolis) in unam redactae sunt quam nuncupabantur Principatus Rusae (linea minor). 

Incendia vere multa oppidum in cursu historiae passum est. Castellum residentiale et aestivum una cum archivio pretioso mense Aprili 1945 destructum est. Contingit ingenium residentiale invenire, si ante *Ecclesiam ad montem* (Bergkirche) stiteris. Constructa est anno 1359 et ad sepeliendos nobiles serviebat. Intra suppellectiles artis Barocae bellissimae inveniuntur.

In *Foro novo* reperis *Officinam monetalem anticam* quae variis spectaculis nunc patet. Alchemista Fridericus Ioannes Böttger porcellanarius summus anno 1682 in oppido natus est. Gymnasium *Ruthenei* anno 1656 conditum in traditione scholae magis vetustae stat ubi et Conradus Duden lexicographus ludimagistri munere est functus. Glossarium eius in terris linguae Theodiscae normas praescribit atque ordinat. 

Quaestus atque commercia utique diu vigebant in oppido commeatibus publicis valde propitio. In isto oppido hospites multi sarti et tecti conservabantur inter quos eminentissimi citentur hic: Ioannes Sebastianus Bachius, Ioannes Volfgangus Goethius et Napoleon Bonaparte. Politici feliciter quaestus atque commercia etiam post annum 1989, quo Communismus eiusque normae oeconomicae victa sunt, bene servare potuerunt.

Otia
----

Famam oppidi auxerunt procul dubio cursus autocinetici et autobirotarii inde ab anno 1924, quae certamina Theodisce *Schleizer Dreieck-Rennen* appellantur. Rei periegeticae promovendae lacus (e.g. apud Plothen) et lacus structiles (e.g. in Valle Bleilochtal, apud Zeulenroda, apud Wydam) sunt.

Externi nexus
-------------

* Situs proprius
Wikidata Marcus Drakeford
Res apud Vicidata repertae:Marcus Drakeford: imagoMarcus Drakeford: imago
*Nativitas*: 19 Septembris 1954; Maridunensis comitatus  
*Patria*: Britanniarum Regnum  

**Officium**

*Officium*: Minister for Health and Social Services, Member of the 4th National Assembly for Wales, Member of the 5th National Assembly for Wales, Cabinet Secretary for Finance and Local Government, Cabinet Secretary for Finance, First Minister of Wales, Leader of Welsh Labour, Member of the 6th Senedd  
*Munus*: politicus  
*Patronus*: Cardiff University, Swansea University
**Consociatio**

*Factio*: Welsh Labour, Factio Laboris  

**Marcus**, vulgo *Mark* **Drakeford** (Moriduni natus die 19 Septembris 1954) est politicus Cambriae.

Alumnus est universitatum Cantiensis, ubi linguae Latinae studuit, et Exoniensis. Lector de rebus socialibus apud collegium universitatis Swanseanum, deinde professor politiae socialis apud universitatem Cardiffensem operam dedit. Legatus est conventu Cambrico a die 5 Maii 2011. Minister a valetudine operibusque socialibus meruit, primo ministro Carwyn Jones, a die 4 Martii 2013 ad 19 Maii 2016, deinde secretarius a vectigalibus. Ipse mense Decembri 2018 primus minister Cambriae selectus est.

Scripta selecta
---------------

* 1999 : *Privatisation and social policy*. Londinii: Longman. ISBN 978-0582356405.
* 2005 (cum Ian Butler) : *Scandal, social policy, and social welfare*. 2a ed. Bristolii: Policy Press. ISBN 978-1861347466.
* 2012 (cum Bill Jordan) : *Social work and social policy under austerity*. Basingstoke: Palgrave. ISBN 978-1137020635.
* 2006 (cum Jonathan Scourfield, Bella Dicks, Andrew Davies) : *Children, place and identity: nation and locality in middle childhood*. Londoninii: Routledge. ISBN 978-0415351263

Nexus externi
-------------

* Vita apud cinventum Cambricum

Primi ministri Cambriae

|  |  |
| --- | --- |
|  |  |
| Alanus Michael • Rhodri Morgan • Carwyn Jones • Marcus Drakeford futurus
*Opus geopoliticum • Porta Unionis Europaeae**Capsae cognatae:* Primi ministri Regni Britanniarum 1945– • Primi ministri Hiberniae Septentrionalis • Primi ministri Scotiae |
|  |
Wikidata Severa
Res apud Vicidata repertae:Severa: insigneSevera: insigne
*Civitas*: Russia  
*Locus*: 43°18′45″N 45°41′55″E  
*Numerus incolarum*: 291 687  
*Zona horaria*: UTC+3  
Situs interretialis  
*Nomen officiale*: Соьлжа-ГӀала, Грозный
**Gestio**

*Praefectus*: Ibrahim Salmanovich Zakriev, Zaur Khizriev, Khas-Magomed Kadyrov  
*Procuratio superior*: Tsetsenia  

**Geographia**

*Superficies*: 324.16 chiliometrum quadratum  
*Regiones urbanae*: Akhmatovskiy district, Sheikh-Mansurovskiy district, Baysangurovskiy district, Q4440561  

**Coniunctiones urbium**

*Urbes gemellae*: Cracovia, Ardahan, Sebastea, Varsovia, Odessa, Severomorsk  

Severae pars media cum meschita, quae *Cor Tsetseniae* dicitur
**Severa** vel **Grozny** (Russice *Грозный, Groznyj*, Tsetsenice *Соьлжа-ГӀала, Soelzha-G'ala*) est urbs in Russia. Tsetseniae caput est. Incolas 301 253 habuit anno 2019.

Historia
--------

Initio saeculi XIX vici Tsetsenici loco Severae hodiernae erant. Anno 1818 ab Alexio Ermolov capti erant et arx nomine *Groznaya* (Severa) aedificari incepit. Michael Lermontov anno 1840 hic militiam ferebat. Anno 1869 arx Severa in numero urbium inclusa est. Post annum 1890 naphtha hac regione inventa est et urbs crescebat. Anno 1918 tempore Belli civilis in Severa proelia ferocia cum cosacis Terecensibus committebantur. Anno 1929 Severa in regionem autonomam Tsetsenicam inclusa est et caput eius facta est. Anno 1942 tempore Belli orbis terrarum secundi a Germanis oppugnabatur, sed non capta est.

Notae
-----

1. ↑  Alexii Scatebrani *Initia eloquentiae Latinae* (*Солопов А.И.* Начала латинской стилистики. М. 2008), p. 462. De nomine priore *Крепость Грозная, Arx Severa*, feminini generis.
2. ↑  *Ephemeris*, nuntii hebdomadis 22-28.08.2004.
3. ↑  Scilicet Latine *Urbs in Sunzha flumine*.

Nexus externi
-------------

|  |  |
| --- | --- |
|  | **Situs geographici et historici:** *Locus*: 43°18′45″N 45°41′55″E • *GeoNames* • *Facebook Places* • Store norske Lexikon • Treccani • Большая российская энциклопедия • Encyclopædia Britannica |

* Severa in *Vicicommuniis*
* Situs proprius **(Russice)**
Wikidata Severinus Kierkegaard
Res apud Vicidata repertae:Severinus Kierkegaard: imagoSeverinus Kierkegaard: imagoSeverinus Kierkegaard: subscriptioSeverinus Kierkegaard: subscriptio
*Nativitas*: 5 Maii 1813; Hafnia  
*Obitus*: 11 Novembris 1855; Hafnia  
*Patria*: Dania  
*Nomen nativum*: Søren Aabye Kierkegaard
**Officium**

*Munus*: philosophus, theologus, poëta, scriptor, mythistoricus, criticus litterarum  

**Consociatio**

*Religio*: Lutheranismus
**Familia**

*Genitores*: Michael Pedersen Kierkegaard;   
*Coniunx*: no value  

**Memoria**

*Sepultura*: Assistens Cemetery  

**Severinus Aabye Kierkegaard** (vulgo *Søren Aabye Kierkegaard*; natus Hafniae in urbe Danorum in Silandia insula sita 5 Maii anno 1813, ibidem mortuus 11 Novembris 1855) Danicus philosophus philosophiae religionis peritus erat. Ab illo putare solitum est sectam existentialisticam esse profectam. 

Severinus Aabye Kierkegaard vitam hominum in unam ex tribus abituram esse viis voluit: homines enim sibi imponere posse aut vitam aestheticam, quae esset vita, qua in diem viverent fugientem neglegentes futuri et praeteriti temporis, aut vitam ethicam, quae esset vita quasi patris familias unam tantum diligentis mulierem, aut vitam fidei, cuius exemplum esset Abrahamus, vir totus conversus ad numen divinum. Inter quas vitae vias non posse fieri mediam: nam vitam hominum non esse *et hoc, et illud*, sed *aut illud, aut hoc*. Ab isto vero *aut hoc, aut illo* nasci illam sollicitudinem animi, quam Severinus Kierkegaard *angorem* dixit.

Bibliographia
-------------

* Carlisle, Claire. 2006. *Kierkegaard: a guide for the perplexed.* Londinii: Continuum International Publishing Group. ISBN 9780826486110.
* Connell, George B. 2016. *Kierkegaard and the Paradox of Religious Diversity.* Grand Rapids Michiganiae: Eerdmans.

Nexus interni
-------------

* 7056 Kierkegaard

Nexus externi
-------------

|  |  |
| --- | --- |
|  | **Vicicitatio** habet citationes quae ad **Severinum Kierkegaard** spectant. |

Exsistentialistae

Ioannes Paulus Sartre • Albertus Camus • Martinus Heidegger • Ioannes Georgius Gadamer
**Asclepiadeus** versus est trimeter choriambus Graecarum et Latinarum litterarum, cuius origo reperiri in glyconeo versu potest, metro addito alio.

Sunt genera duo huius prisci versus:

* *Asclepiadeus minor*, qui ex glyconeo et choriambo constat (forma: X X | — ∪ ∪ — || — ∪ ∪ — | X X);
* *Asclepiadeus maior*, qui ab Asclepiadeo minore ducitur, alio adiecto choriambo (forma: X X | — ∪ ∪ — || — ∪ ∪ — || — ∪ ∪ — | X X).

***N.B.** Pedes primi plerumque spondei vel trochaei sunt, extremi autem iambi.*

Traditur Asclepiades Samius poeta Graecus versum eodem nomine comminiscisse, etiam si iamdiu Asclepiadeo usi sunt antiqui lyrici poetae (uti Alcaeus et Sappho) et scriptores canticorum (e.g. Stesichorus) tragoediarumque.

Exempla ictibus indicatis Asclepiadei minoris atque maioris e *Carminibus* Q. Horatii Flacci educta:

|  |  |
| --- | --- |
| *Quódsi / mé lyricís // vátibus ín/serés,* |      *Tú ne / quaésierís // (scíre nefás) // quém mihi, quém / tibí* |
| *súbli/mí feriám // sídera vér/ticé.* |      *fínem / dí dederínt, // Leúconoé, // néc Babyló/niós...* |
| (*Carmina* I, 1, v. 35-36) |      (*Carmina* I, 11, v. 1-2) |
*Vide etiam paginam fere homonymam:* Ave Caesar morituri te salutant (Gérôme)

*Ave Caesar morituri te salutant*: Ioannes Leo Gérôme anno 1859 pinxit gladiatores imperatorem Aulum Vitellium salutantes.
**Ave, Imperator, morituri te salutant** est verbum quod gladiatores ante pugnam in arena commissam dixisse dicuntur, sed sine fontibus. Verba semel reperiuntur in Suetonii opere *De Vita Caesarum* ("Divus Claudius" 21.6) qui sententiam "Have imperator, morituri te salutant!" in ludo naumachico anno 52 dictam esse adseverat:

Quin et emissurus Fucinum lacum naumachiam ante commisit. Sed cum proclamantibus naumachiariis: "Have imperator, morituri te salutant!" Respondisset: "Aut non," neque post hanc vocem quasi venia data quisquam dimicare vellet, diu cunctatus an omnes igni ferroque absumeret, tandem e sede sua prosiluit ac per ambitum lacus non sine foeda vacillatione discurrens partim minando partim adhortando ad pugnam compulit.
Graece Dio Cassius fere eandem sententiam de eodem ludo tradit: **χαῖρε, αὐτοκράτορ· οἱ ἀπολούμενοί σε ἀσπαζόμεθα**, scilicet "Ave Imperator, morituri te salutamus".

Notae
-----

1. ↑  Suetonius, *De Vita Caesarum* "Divus Claudius" 21.6 textus
2. ↑  Dio Cassius, *Historia Romana* 60.33.3-4

Bibliographia
-------------

* H. J. Leon, "Morituri te salutamus" in *Transactions of the American Philological Association* vol. 70 (1939) pp. 46‑50
Wikidata Bonetus
Res apud Vicidata repertae:
*Civitas*: Italia  
*Locus*: 41°5′55″N 15°0′8″E  
*Numerus incolarum*: 2 404  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Abellinas  

**Geographia**

*Superficies*: 18.78 chiliometrum quadratum  
*Territoria finitima*: Apex, Crypta Minarda, Miletus, Mirabella Aeculaniensis  

**Tabula aut despectus**

Bonetus: situsBonetus: situs
**Bonetus** (-i, *m.*) (Italiane: *Bonito*) est oppidum Italiae et municipium, circiter 2 500 incolarum, in Regione Campania et in Provincia Abellinati situm. Incolae *Bonetenses* appellantur.

Insigne
-------

* Municipium Italiae*Municipium Italiae*

Municipia finitima
------------------

* Aeculanum,
* Apix (Italia) (BN),
* Grottaminarda,
* Melito Irpino.

Nexus interni
-------------

* Campania,
* Provincia Abellinas / Abellinensis,
* Hirpinia,
* Abellinum (*urbs*),
* Municipium Italiae.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **Bonetum** spectant. |

* Situs publicus **(Italiane)**

Pinacotheca
-----------

* Collocatio finium Municipii in Provincia Abellinati.Collocatio finium Municipii in Provincia Abellinati.

Notae
-----

1. ↑
2. ↑  Dizionario geografico-istorico-fisico del regno di Napoli, composto dall'Abate Francesco sacco - Di Francesco Sacco
Wikidata Sudermanniae Comitatus
Res apud Vicidata repertae:Sudermanniae Comitatus: insigneSudermanniae Comitatus: insigneSudermanniae Comitatus: vexillumSudermanniae Comitatus: vexillum
provincia  
*Civitas*: Suecia  
*Locus*: 58°46′16″N 16°52′10″E  
Situs interretialis
**Fines**

*Procuratio superior*: Suecia  
*Territoria finitima*: Gothiae Orientalis Comitatus, Orebrogiae Comitatus, Vestmanniae Comitatus, Upsaliae Comitatus, Holmiae Comitatus
**Forma**

*Area*: 5 619.3 chiliometrum quadratum, 8 695.83 chiliometrum quadratum, 6 071.83 chiliometrum quadratum, 2 624 chiliometrum quadratum  
*Caput*: Nyköping  
*Subdivisiones*: Eskilstuna Municipality, Katrineholm Municipality, Strängnäs Municipality, Flen Municipality, Nyköping Municipality, Trosa Municipality, Gnesta Municipality, Oxelösund Municipality, Vingåker Municipality, Södermanland County Council
**Gestio**

*Praefectus*: Beatrice Ask  

**Vita**

*Incolae*: 302 597  

**Sigla**

*Siglum autoraedarum*: D
**Tabula aut despectus**

Sudermanniae Comitatus: situsSudermanniae Comitatus: situs
**Sudermanniae Comitatus** (Suecice *Södermanlands län*) est comitatus Sueciae circiter 695 711 incolarum (2018). Caput, quod a novem municipiis constituta est, est urbs Nicopia.

Notae
-----

1. ↑  Fons incolarum.

Nexus externi
-------------

|  |  |
| --- | --- |
|  | **Situs geographici et historici:** *Locus*: 58°46′16″N 16°52′10″E • *OpenStreetMap* • *GeoNames* • Store norske Lexikon • Encyclopædia Britannica |

* Situs officialis **(Suecice)**

Provinciae hodiernae (*län*) Suecicae

|  |  |
| --- | --- |
|  |  |
| 
Holmiae Comitatus |
Upsaliae Comitatus |
Sudermanniae Comitatus |
Gothiae Occidentalis Comitatus |
Gothiae Orientalis Comitatus |
Iunecopiae Comitatus |
Cronobergiae Comitatus |
Calmariae Comitatus |
Gothlandiae Comitatus |
Blekingiae Comitatus |
Scaniae Comitatus |
Hallandiae Comitatus |
Varmelandiae Comitatus |
Orebrogiae Comitatus |
Vestmanniae Comitatus |
Dalecarliae Comitatus |
Gävleborg Comitatus |
Norlandiae Occidentalis Comitatus |
Iemtiae Comitatus |
Botniae Occidentalis Comitatus |
Botniae Septentrionalis Comitatus

*Provinciae antiquae Suecicae* |
|  |
*Vide etiam paginam discretivam:* Quintilianus (cognomen)

Quintilianus artem rhetoricam docens (ex editione Burmanni, 1720)
**M. Fabius Quintilianus** praeter Ciceronem in arte rhetorica illustranda a nemine Romanorum superatus est. Qui anno circiter 35 p.C.n. filius vel etiam nepos rhetoris Calagurri natus, Romae a Remmio Palaemone grammatico et postea a Domitio Afro oratore arte dicendi instructus ante annum 56. in Hispaniam non revertit. Ibi et in foro et in arte oratoria docenda maximam sibi laudem paruisse videtur. Cum Galba enim, qui provinciae tum praefuit, postea princeps factus est, Romam denuo profectus a Vespasiano magna mercede magister artis dicendi publicus nominatus est. Quam artem viginti annos professus viribus integris anno circiter 90. a negotiis recessit. Cuius discipulum fuisse constat Plinium minorem, Tacitum incertum est. Populari eius Martiali cum eo consuetudinem fuisse ex epigrammate honorifico, alterius libri nonagesimo, intellegimus. Otiosus autem Quintilianus non modo litteris studuit, sed nepotum etiam duorum sororis Domitiani principis praeceptor fuit. Mortuus est sub finem saeculi.

Opera
-----

* Ars rhetorica
* De causis corruptae eloquentiae
* Institutio oratoria

Nexus externi
-------------

* *Institutio oratoria* in *The Latin Library* **(Latine)**

Bibliographia
-------------

* Iohannes Albertus Fabricius, *Bibliotheca Latina* (Hamburgi: Schillerus, 1712) (Textus apud *Google Books*) pp. 421-432
Digitus humanus et granites (saxum igneum intrusivum) in Chennai Indiae expositum.
**Saxum igneum** (vel **lapis igneus**) est unum ex tribus praecipuis saxi generibus, quorum alia sunt saxa sedimentaria et metamorphica. Saxum igneum ex refrigeratione et solidificatione magmae vel lavae gignitur, cum vel sine crystallizatione, vel sub superficie telluris ut saxa intrusiva (plutonica) vel in superficie ut saxa extrusiva (vulcanica). Haec magma ex liquefactione aliqua ex parte saxorum exstantium in amiculo vel crusta planetae deduci potest. Liquefactio ab uno vel pluribus ex tribus rationibus plerumque efficitur: ex temperatura amplificata, pressura imminuta, vel mutatione compositionis. Petrologi plus quam 700 genera saxorum igneorum descripserunt, quorum plurima sub superficie cortice telluris genita sunt. Eis sunt proprietates variae, quae ab eorum compositione et modus generationis dependent.

Saxum igneum extrusivum ex lava a montibus igniferis liberata fit.

Significatio geologica
----------------------

Saxa ignea et metamorphica volumine sunt 90–95 centesimae superioris sedecim chiliometrorum crusta Telluris.

Basaltes (saxum igneum extrusivum); vestigia coloris clari cursum fluxus lavae monstrant.

Nexus interni
-------------

* Basaltes
* Granitum
* Index mineralium
* Index generum saxorum
* Saxum metamorphicum
* Saxum sedimentarium

Specimen gabbro texturam phaneriticum monstrat; Rock Creek Canyon, Serrae Nivatae orientalis, Californiae. Capsa atra est 2.0 centimetra longa.

Notae
-----

1. ↑  Prothero, Donald R.; Schwab, Fred (2004). *Sedimentary geology: an introduction to sedimentary rocks and stratigraphy* (2a ed.). Novi Eboraci: Freeman. p. 12. ISBN 978-0-7167-3905-0 .

Bibliographia
-------------

* Le Maitre, R. W. ed. 2002. *Igneous Rocks: A Classification and Glossary of Terms, Recommendations of the International Union of Geological Sciences, Subcommission of the Systematics of Igneous Rocks.* Cantabrigiae: Cambridge University Press. ISBN 0-521-66215-X.

Nexus externi
-------------


|  |  |
| --- | --- |
|  | **Vicimedia Communia** plura habent quae ad **saxum igneum** spectant. |


|  |  |
| --- | --- |
|  | Vide **igneous** in **Victionario**. |

* Circuitus Saxorum Igneorum, apud geology.cnsm.ad.csulb.edu
* Classificatio fluxus saxorum igneorum, apud www.geol.lsu.edu
* Saxa ignea, apud vulcan.wr.usgs.gov
*Oncorhynchus tschawytscha*

---

**Animalia** — Chordata

Classis : Actinopterygii   
Infraclassis : Teleostei   
Superordo : Protacanthopterygii   
Ordo : **Salmoniformes**   
Bleeker, 1859  
Familia : **Salmonidae**   
G. Cuvier, 1816  
   
Palaeontologia

100–0 m.a.: Cretaceum superius > Recens 
praeЄ







Є
O
S
D
C
P
T
I
K
Pg
N

Subdivisiones: Genera*(vide textum)*

**Salmonidae** sunt familia piscium Actinopterygiorum, sola familia in ordine **Salmoniformium** exstans. Salmones, ex quibus nomen accepit, tructas, atque alios pisces similes comprehendit.

Salmonidae, alios Teleosteos comparatae, aspectum habent priscum, pinnis pelvicis in parte posteriori, pinná adiposá in tergo corporis sitá. Tenues sunt et squamas rotundas, caudasque bifurcas habent.

Taxinomia
---------

Salmoniformes unâ cum Esociformibus, Osmeriformibus, atque Argentiniformibus propinquis, superordinem Protacanthopterygiorum constituunt.

Salmonidae dividuntur in tres subfamilias et circiter decem genera:

Ordo **Salmoniformes**

* Familia: **Salmonidae**
	+ Subfamilia: Coregoninae
		- *Coregonus* (78 species)
		- *Prosopium* (6 species)
		- *Stenodus* (1 aut 2 species)
	+ Subfamilia: Thymallinae
		- *Thymallus* (13 species)
	+ Subfamilia: Salmoninae
		- *Brachymystax* (3 species)
		- † *Eosalmo* (1 species)
		- *Hucho* (5 species)
		- *Oncorhynchus* (12 species)
		- *Salmo* (43 species)
		- *Salvelinus* (51 species)
		- *Salvethymus* (1 species)

Notae
-----

1. 1 2  "Salmonidae" apud *FishBase*

Nexus externi
-------------

|  |  |
| --- | --- |
|  | **Situs scientifici:**  • ITIS • NCBI • Biodiversity • Encyclopedia of Life • WoRMS: Marine Species • Fossilworks |

|  |  |
| --- | --- |
|  | Vide **"Salmonidas"** apud **Vicispecies**. |


|  |  |
| --- | --- |
|  | **Vicimedia Communia** plura habent quae ad **Salmonidas** spectant. |
-4 (corrigenda) *Latinitas huius paginae corrigenda est. Si potes, corrige vel rescribe. Vide {{latinitas}}.*

**Frommenhausen** *(Latine Frumhusia)* est suburbium Sumelocennae in Badenia-Virtembergia. 

Insigne Frumhusiae

Geographia
----------

Frumhusia iacet in alta planitie a dextra parte fluvii Neccari, decem chiliometra a Summelocenna inter occasum solis et meridiem spectans. 

### Extentio

Superficies territorii Frumhusiae complet 362 hectara.

Incolae
-------

Vicus habet 467 incolās mense Ianuario MMVIII). Ita Frumhusia numero incolarum est minimum suburbium Sumelocennae. 

### De religione

Cives Frumhusiae sunt praecipue catholici Romani.

Cultura et visenda
------------------

### Aedificia

* Ecclesia Sancti Vitii

Nexus externi
-------------

Pagina communis ad rottenburg.de (theodisca)

Suburbia Sumelocennae hodierna

|  |  |
| --- | --- |
|  | Insigne Sumelocennae |
| Bad Niedernau • Baisingen • Bieringen • Dettingen • Eckenweiler • Ergenzingen • Frommenhausen • Hailfingen • Hemmendorf • Kiebingen • Obernau • Oberndorf • Schwalldorf • Seebronn • Weiler • Wendelsheim • Wurmlingen |
|  |
Wikidata Lencoranum
Res apud Vicidata repertae:
*Civitas*: Atropatene  
*Locus*: 38°45′13″N 48°51′4″E  
*Numerus incolarum*: 51 300  
*Zona horaria*: UTC+04:00, UTC+05:00  
Situs interretialis  
*Nomen officiale*: Lənkəran
**Gestio**

*Praefectus*: Taleh Garashov  
*Procuratio superior*: Lankaran Uyezd, Lankaran District  

**Geographia**

*Superficies*: 70 chiliometrum quadratum  

**Coniunctiones urbium**

*Urbes gemellae*: Monterey  

**Tabula aut despectus**

Lencoranum: situsLencoranum: situs
**Lencoranum** (Atropatenice *Lənkəran*, in lingua Talyschensi *Lankon*) est urbs Atropatenae. Circa 53 milia incolarum habet anno 2020.

Historia
--------

A saeculo XVII notus, Lencoranum ab anno 1747 caput chanatus Talyschensis erat. Ab annis tricesimis saeculi XIX pars Imperii Russici, saeculo XX Atropatenica.

Notae
-----

1. ↑  Eduardi Eichwald *Faunae Caspii maris primitiae*, in: Bulletin de la Société Imperiale des Naturalistes de Moscou, vol. XI, 1838, pp. 131, 148.

Nexus externi
-------------

|  |  |
| --- | --- |
|  | **Situs geographici et historici:** *Locus*: 38°45′13″N 48°51′4″E • 409418 *GeoNames* • Store norske Lexikon • Большая российская энциклопедия • Encyclopædia Britannica |
Wikidata Sudacum
Res apud Vicidata repertae:
*Civitas*: Russia, Ucraina  
*Locus*: 44°51′5″N 34°58′21″E  
*Numerus incolarum*: 16 784  
*Zona horaria*: UTC+3, UTC+2  
Situs interretialis  
*Nomen officiale*: Судак, Sudaq, Судакъ
**Gestio**

*Consilium*: Sudak municipality  
*Procuratio superior*: Sudak Urban Okrug, Sudak municipality  

**Geographia**

*Superficies*: 15 chiliometrum quadratum  

Pars arcis Genuensis Sudaci
**Sudacum** (Russice et Ucrainice Судак, tr. *Sudak*; Tatarice Taurice Судакъ, *Sudaq*; saeculis mediaevalibus a Graecis Σουγδαία, ab Italis autem *Soldaia* vocabatur) urbs est ad Pontum Euxinum, in parte meridie-orientali paeninsulae Crimaeae, de facto ad rem publicam Crimaeam Foederationis Russicae pertinens (secundum divisionem administrativam Ucrainae tamen officiale ut pars eius rei publicae autonomae Crimaeae aestimatur). Fortasse anno 212 conditum, plus quam 15 milia incolarum nunc habet. Sedes productionis vini atque locus curationis est. Monumentum historicum architecturae clarissimum Sudaci est 'arx Genuensis,' inter annis 1371 et 1469 ut fortalitium Soldaiae, coloniae Genuae, constructa (nunc autem partim ruinata).

Nota
----

1. ↑  *Russia seu Moscovia itemque Tartaria*, p. 269

Nexus externi
-------------

|  |  |
| --- | --- |
|  | **Situs geographici et historici:** *Locus*: 44°51′5″N 34°58′21″E • *GeoNames* • *Facebook Places* • Большая российская энциклопедия |


|  |  |
| --- | --- |
|  | **Vicimedia Communia** plura habent quae ad **Sudacum** spectant. |
Peregrini Zamzam puteum visunt.
Aqua Zamzam in Europa dicta saepe in vasis plasticis huius generis ponitur.
Homines ad puteum Zamzam
**Puteus Zamzam,** vel **Zamzam** tantum (Arabice زمزم) est puteus intra mescitam al-Haram Meccae in Arabia Saudiana situs, 20 metra ad orientem versus Caabam iacens, locum sanctissimum in religione Islamica. Apud Mussulmanos puteus est fons aquae a Deo mirabiliter generatus, abhinc annorum milia ortus, cum Ismael (ʼIsmāʻīl), filius Abrahae (Ibrāhīm), sitiens, ut aquam haberet, vagiebat. Milliones peregrinorum puteum quotannis visunt cum peregrinationes hajj vel umrah perfunguntur, ut eius aquam bibant.

Notae
-----

1. ↑  "Zamzam Studies and Research Centre," Saudi Geological Survey, 19 Iunii 2013.

Bibliographia
-------------

* Hawting, G. R. 1980. The Disappearance and Rediscovery of Zamzam and the 'Well of the Ka'ba'. *Bulletin of the School of Oriental and African Studies* (Universitas Londiniensis) 43(1):44–54.
* Koshak, Yahya Hamza. 1999. *Zamzam: The Holy Water.* Jeddah: Koshak Research Institute.

Nexus externi
-------------

|  |  |
| --- | --- |
|  | **Situs geographici et historici:** *Locus*: 21°25′21″N 39°49′35″E • Store norske Lexikon • Большая российская энциклопедия |


|  |  |
| --- | --- |
|  | **Vicimedia Communia** plura habent quae ad **puteum Zamzam** spectant. |
Wikidata Carolus Alvarado
Res apud Vicidata repertae:Carolus Alvarado: imagoCarolus Alvarado: imago
*Nativitas*: 14 Ianuarii 1980; Urbs Sancti Iosephi in Costarica  
*Patria*: Costarica  

**Officium**

*Officium*: President of Costa Rica, minister of labor  
*Munus*: diurnarius, scriptor, international forum participant  
*Patronus*: Universitas Costaricensis
**Consociatio**

*Factio*: Citizens' Action Party  

**Familia**

*Coniunx*: Claudia Dobles Camargo  

**Memoria**

*Laurae*: Chevening Scholarship  

**Carolus Alvarado**, vulgo plenius *Carlos Alvarado Quesada* (in urbe Sancti Iosephi natus die 14 Ianuarii 1980) est politicus et scriptor Costaricae.

Alumnus est universitatis Costaricensis in urbe nativa et universitatis Sussexiensis iuxta Brightoniam in Anglia, ubi postea apud Institutum Studiorum Evolutionis operam dedit. Professor meruit in alma matre Costaricensi, deinde in universitate Interamericana Costaricensi Heredia in urbe. Sodalis factionis actionis civium, consiliarius iuxta hanc factionem ab anno 2006 ad 2010, sed postea minister a labore fuit, praeside Ludovico Gulielmus Solís, a die 29 Martii 2016 usque ad 19 Ianuarii 2017. Die 1 Aprilis 2018 electus, die 8 Maii eiusdem anni praeses patriae inauguratus est.

Bibliographia
-------------

* David Alire Garcia, Enrique Andres Pretel, "Costa Rica center-left easily wins presidency in vote fought on gay rights" (1 Aprilis 2018) apud *Reuters*

Nexus externi
-------------

* "Carlos Alvarado Quesada": vita apud *CIDOB: Barcelona Centre for International Affairs* **(Hispanice)**
* Vita apud *OECD*

Praesides Costaricae (1948–)

|  |  |
| --- | --- |
|  |  |
| Iosephus Figueres Ferrer • Ottilius Ulate Blanco • Iosephus Figueres Ferrer • Marius Echandi Jiménez • Franciscus Orlich Bolmarcich • Iosephus Ioachim Trejos Fernández • Iosephus Figueres Ferrer • Daniel Oduber Quirós • Rodericus Carazo Odio • Ludovicus Albertus Monge • Anscharius Arias • Raphael Angelus Calderón Fournier • Iosephus Maria Figueres • Michael Angelus Rodríguez • Abel Pacheco • Anscharius Arias • Laura Chinchilla • Ludovicus Gulielmus Solís • Carolus Alvarado • Rodericus Chaves
*Opus geopoliticum • Duces civitatum Americanarum hodiernarum**Capsae cognatae:* Ministri rerum externarum Costaricenses |
|  |
**Carolus Ambrosius de Caffarelli du Falga** (*Charles Ambroise de Caffarelli du Falga*; natus die 15 Ianuarii 1758; mortuus die 6 Novembris 1826) fuit canonicus ecclesiae Catholicae, praefectus et rerum rusticarum amator.

Carolus Ambrosius, filius Petri Maximiliani Francisci de Caffarelli, natus est in castello Falga (hodie praefecturae Garumnae Superioris). Sub regno fuit canonicus in ecclesia Tulli Leucorum; tempore Rerum Novarum incarceratus est. Sed frater maior natu Maximilianus de Caffarelli du Falga, qui militaris fuerat duce Napoleone, proelio anno 1799 interfectus fratres suos imperatori ipso commendavit; qui iam die 2 Martii 1800 Carolum Ambrosium de Caffarelli du Falga praefecturae Ardescae praeposuit, mox die 2 Novembris 1801 Calvis Dorsis. Tandem die 12 Februarii 1810 praefecturae Albae praepositus est; sed imperio Francico deficiente, inimicis urbem Trecarum obsidentibus, Caffarelli vel rapidius a praefectura discedens vel tardius in ea regrediens ab imperatore destitutus est die 24 Februarii 1814. Rege Ludovicus XVIII restituto, Caffarelli, vestimentis canonicis rursus indutis, delegatus fuit continuatim in Consilium Generale praefecturae Garumnae Superioris usque ad mortem. 

Auctor fuit anonymus versionis abbreviatae Francogallicae librorum *Geoponicorum*, cuius editione Graecolatina a Io. Nicolao Niclasio facta usus est. Haec versio (*par un amateur*) in serie symbolarum Societatis Agriculturalis Praefecturae Sequanae edidit. Editionis ab eadem societate paratae operis de re rustica Olivarii de Serres, *Théâtre d'agriculture*, Caffarelli fuit fautor; eiusdem scriptoris monumentum in pago natali (praefecturae recentioris Ardescae) erigere iussit.

Opera
-----

* 1800 *Mémoire sur les perceptions à vie*. Lutetiae, anno 9 [1800]
* 1812 "Abrégé des Geoponiques, extrait d'un ouvrage grec, fait sur l'édition donnée par Jean-Nicolas Niclas, à Leipzig, en 1781, par un amateur" in *Mémoires de la Société d'Agriculture du Département de la Seine* vol. 13 (1812); separatim Lutetiae: Huzard, 1812

Bibliographia
-------------

* "Caffarelli (Charles-Ambroise)" in Louis-Gabriel Michaud, ed. *Biographie universelle ancienne et moderne* (Lutetiae, 1843 ff.) textus vol. 6 pp. 337-338

Notae
-----

1. ↑  "Considérant que le préfet du département de l'Aube a quitté le territoire de son département, et notamment l'arrondissement de Nogent, lorsque nos troupes l'occupaient encore; que depuis il ne s'est pas mis en mesure de venir reprendre ses fonctions au moment de l'évacuation de son département par l'ennemi, nous avons décrété et décrétons ce qui suit : Le baron Caffarelli, préfet du département de l'Aube, est destitué." *Bulletin des Lois* (1814 trimestris i)
Carolus Augustus de Hardenberg
**Carolus Augustus de Hardenberg** (natus 31 Maii 1750 vico *Essenrode*, qui nunc ad Lehre pertinet, apud Helmstadium, mortuus 26 Novembris 1822 Genuae) vir publicus Borussiae fuit.

Vita
----

### Iuventus

Hardenberg anno 1766 studium iurisprudentiae et litterarum Goettingae coepit, anno 1768 Lipsiam iit atque eo Ioannem Wolfgang Goethe convenit. Eo tempore et sodalis Ordinis Massonici factus est. Anno 1771 auditor iudicii principatus electorialis Saxoniae factus est. 

### Consiliarius Hannoverae

Anno 1772/1773 magnum iter fecit et deinde consiliarius cameralis factus est. Anno 1774 Christianam de Reventlow quindecim annos natam in matrimonium duxit. Anno 1780 memorandum reformandae Ducatus Electoralis Hannoverae publicavit at deinde Londinium iter fecit, ut Georgio III regi, qui etiam dux electoralis Hannoverae fuit, hanc rem persuaderet. Sed ibi uxor eius amorem cum Georgio principe coepit. 

### Consiliarius Brunsvici electoralis principatus

Qua re patefacta Hardenberg magistratum Hannoverae reliquit et consiliarius principis electoralis Brunsvici factus est. Hoc officio ad annum 1790 fungebatur. Inter alia scholam consiliis Pestalozzi reformandam proposuit. Anno 1790 divortium fecit cum prima uxore et Sophia de Lenthe duxit.

### Administer Onoldi-Baruthi

Ab anno 1790 administer fuit principatus Onoldi-Baruthi factus est et foedere cum principe stipulavit, ut haec civitas Borussiae venderetur. 5 Aprilis 1795 pro Borussia Basiliae Pacem cum Francia signavit. Hardenberg ad annum 1798 Onoldi-Baruthi mansit et provinciam novam Borussiae constituit.

Vir publicus Borussiae
----------------------

Anno 1798 propter pecunias repetundas Berolinum vocatus est, sed mox fidem habuit apud Fridericum Gulielmum III atque anno 1803 administer rerum exterarum factus est. Post proelium Ienense Napoleone urgente se a magistratu abdicavit et Rigam in exilio iit. Ibi consilia Borussiae reformandae dedit. 4 Iunii 1810 autem rediit et cancellarius statalis Borussiae nominatus est. Proximis annis aliquot leges reformatorias tulit, ut liberationem agricolarum et legem de libertate commercii (die 2 Septembris 1811). Anno 1813, post expeditionem Russicam fatalem Napoleonis, foedus cum Alexandro I imperatore Russiae signavit. Anno 1815 in Consilio Vindobonensi Borussiam valde auctam adeptus est et una cum Gulielmo de Humboldt constitutionem Confoederationis Germanicae proposuit. Anno 1818 regem in Conventum Aquisgrani sequebatur. Post Decreta Thermarum Carolinarum promulgata auctoritas Hardenberg diminuta est. Tamen cum rege Friderico Gulielmo anno 1822 in Conventum Veronensem venit. Ibi autem morbo affectus est et iter in patriam faciens Genuae mortuus est.
Wikidata Pontinia
Res apud Vicidata repertae:
*Civitas*: Italia  
*Locus*: 41°24′30″N 13°2′40″E  
*Numerus incolarum*: 14 915  
*Zona horaria*: UTC+1, UTC+2  
Situs interretialis  

**Gestio**

*Procuratio superior*: Provincia Latinensis  

**Geographia**

*Superficies*: 112.1 chiliometrum quadratum  
*Territoria finitima*: Latina, Privernum, Sabaudia, Setia, Somnineum, Tarracina  

**Coniunctiones urbium**

*Urbes gemellae*: Utena  

**Tabula aut despectus**

Pontinia: situsPontinia: situs
Pontinia
**Pontinia** (Italiane: *Pontinia*) oppidum Italiae est et municipium, circiter 14 200 incolarum, in Latio regione, in Provincia Latinensi et in media Italia situm. Incolae Pontiniae *Pontiniani* appellantur.

Insigne
-------

* Municipium Italiae*Municipium Italiae*

Fractiones
----------

Borgo Pasubio, Campoioso, Cotarda, Mazzocchio, Mesa, Quartaccio

Municipia finitima
------------------

* *Latina*,
* Privernum,
* Sabaudia,
* Setia,
* Tarracina,
* Sonninum.

Nexus interni
-------------

* Latium,
* Provincia Latinensis,
* Latina.

Nexus externi
-------------

* Situs publicus **(Italiane)**


|  |  |
| --- | --- |
|  | **Vicimedia Communia** plura habent quae ad **Pontiniam** spectant. |

Pinacotheca
-----------

* Collocatio finium Municipii Pontiniae in Provincia Latinensi.Collocatio finium Municipii Pontiniae in Provincia Latinensi.

Notae
-----
-3 (maxdubium) *Latinitas huius rei maxime dubia est. Corrige si potes. Vide {{latinitas}}.*

Unam legis e paginis de
civilitate
disserentibus

---

Formae administrationis

* Anarchia
* Democratia
	+ Democratia socialis
* Foederatio
* Dictatura
* Autocratia
* Monarchia/Regnum
	+ Monarchia constitutionalis
	+ Monarchia hereditaria
	+ Monarchia electiva
	+ Monarchia absoluta
* Ducatus
* Res publica
	+ Respublica parlamentaria
	+ Respublica praesidentialis
* Oligarchia

Tituli ductorum

* Dux civitatis
	+ Praeses
	+ Imperator
	+ Sultanus
	+ Rex
	+ Tzar
* Dux rectionis
	+ Primus minister
	+ Praeses consilii ministrorum
* Caesar (titulus)
* Dictator
* Amiralis
* Princeps
* Senator
* Sachus
* Tyrannis
* Bassa
* Beigus
* Calipha
* Chanus
* Comes
* Consul
* Grafio
* Knezus
* Lictor
* Nomarcha
* Pharao
* Sachus
* Thainus
* Tribunus plebis
* Vaivoda
* Vezirus

Ideologiae

* Anarchismus
* Capitalismus
* Conservatismus
* Cosmopolitanismus
* Fascismus
* Imperialismus
* Liberalismus
* Nationalismus
* Socialismus
	+ Democratia socialis
	+ Socialismus saeculi 21
	+ Communismus
* Ideologia viridis
* Statismus

Trias politica

* Potestas legifera
	+ Parlamentum
	+ Senatus
* Potestas exsecutiva
* Potestas iudicialis

Factiones

* Index
	+ per civitates digestae
	+ per ideologias digestae

Comitia

* Suffragium
	+ Suffragium universale

 Vide etiam  
Civitas sui iuris · Rectio · Maiestas · Titulus

**Cosmopolitalismus** est cognitio politica unionem vel foederationem orbis vult supra nationes et civitates.

Verbum "cosmopolitanismus" venit e lingua Graeca antiqua *κοσμος* qui universum significat et *πολις* qui civitatem significat et a Diogenes Cynico factus est. Per Zenon Citieum doctrina Stoicismi facta est.

Intentio cosmopolitanismi est pax et tolerantia inter omnes gentes super interesse nationum sine discriminatione sed civitates nec rectiones ipsas non negat quia **non est** anarchismus.

Nunc foederatio orbis de facto non stat, quia ius inter civitates et gentes non potentiam habet nisi consensu civitatis. Sed philosophia pacis Immanuel Kantii apud *"Ad pacem perpetuam"* secundum ius naturale est origo Consociationis nationum quae internationalem iurum humanorum legem et Concilium Salutis habet. Sed ut uniones internationales quasi cosmopolitanismus sunt Unio Europaea et Consilium Europae quae Conventionem de Protectione Iurum Humanorum et Libertatum elementariorum ut legem communem habent.

Et de lingua, lingua communis mundi ut intentio decretae sunt, inter eam est lingua Esperanto. Et lingua Latina est lingua communis globalis de arte scientiae. Sed lingua Anglica est magna ut lingua franca quamquam aliae linguae magnae.

Nexus interni
-------------

* Anarchismus
* Consilium Europae
* Consociatio Nationum
* Conventus Parlamenti Consociationis Nationum
* Foederatio globalis
* Globalizatio
* Gubernatio mundialis
* Ius inter civitates et gentes
* Ius naturale
* Lingua Esperanto
* Lingua Latina
* Multilingualismus
* Multiculturalismus
* Non nobis solum
* Philosophia politica
* Rectio mundialis
**Lucius Salvius Otho Titianus** (natus ante 32, mortuus post annum 69) senator Romanus fuit.

Familia
-------

Familia Othonis erat Etrusca, ex urbe Ferentino in Etruria. Pater eius Lucius Salvius Otho erat, qui anno 33 consul suffectus creatus est; mater Alba Terentia. Fratrem iuniorem habuit Marcum Salvium Othonem. Uxor eius Cocceia, soror Nervae imperatoris fuit. Filius eius Lucius Salvius Otho Cocceianus erat, consul suffectus anni 82.

Cursus honorum
--------------

Lucius Salvius Otho frater Arvalis fuit et anno 52 consul ordinarius creatus est. Anno 63/64 proconsul Asiae fuit. Hoc magistratu Gnaeus Iulius Agricola eius quaestor fuit. Cum frater Marcus imperator proclamatus esset, Lucium ad praesidium urbis relinquit. Lucius cum fratre 26 Ianuarii ad 28 Februarii consul II suffectus erat. Quamquam exercitum Othonianum duxerat, a Vitellio imperatore *"pietate et ignavia excusatus"* necatus non est.

Notae
-----

1. ↑  Tacitus, *Agricola*, VI 2
2. ↑  Tacitus, *Historiae*, II 60,2
3. ↑  Der Neue Pauly, Stuttgardiae 1999, T. 10, c. 1274

|  |  |  |
| --- | --- | --- |
| Antecessores: **Tiberius Claudius Caesar Augustus V et Servius Cornelius Scipio Salvidienus Orfitus**  |  **Consul** 52cumFausto Cornelio Sulla Felice | Successores: **Decimus Iunius Silanus Torquatus et Quintus Haterius Antoninus**  |
Denarius a Lucio Thorio Balbo signatus. Caput Iunonis Sospitae, cui templum praeclarum Lanuvii erat, ex una parte, taurus impetum faciens ex altera.

**Lucius Thorius Balbus** sive **Thorianus** fuit vir militaris et triumvir monetalis Romanus. Natus est Lanuvii anno incerto, in Hipania, ubi Metelli Pii legatus exercitum ducebat, victus et interfectus 78 a.C.n. a Quinto Sertorio. 

De Lucio Thorio Balbo cum Regulo comparando haec dixit Cicero:

> Lucius Thorius Balbus fuit, Lanuvinus, quem meminisse tu non potes. Is ita vivebat, ut nulla tam exquisita posset inveniri voluptas, qua non abundaret. Erat et cupidus voluptatum et eius generis intellegens et copiosus, ita non superstitiosus, ut illa plurima in sua patria sacrificia et fana contemneret, ita non timidus ad mortem, ut in acie sit ob rem publicam interfectus.
> 
> Cupiditates non Epicuri divisione finiebat, sed sua satietate. Habebat tamen rationem valitudinis: utebatur iis exercitationibus, ut ad cenam et sitiens et esuriens veniret, eo cibo, qui et suavissimus esset et idem facillimus ad concoquendum, vino et ad voluptatem et ne noceret. Cetera illa adhibebat, quibus demptis negat se Epicurus intellegere quid sit bonum. aberat omnis dolor, qui si adesset, nec molliter ferret et tamen medicis plus quam philosophis uteretur. Color egregius, integra valitudo, summa gratia, vita denique conferta voluptatum omnium varietate.– Cicero, *De finibus* 2.20.63-64

Notae
-----

1. ↑  "Triumvir aere argento auro flando feriundo"
2. ↑  Plutarchus, *Sertorius* XII

Nexus externi
-------------

* Bibliotheca latina, Ciceronis *De Finibus*
* Denarius Romanus
* Lanuvini triumviri monetales
* Smith, Dictionary of Greek and Roman Biography and Mythology **(Anglice)**
* Montaigne, Essais **(Francogallice)**
Iacobus Sinapius, imago incisa. Videtur etiam insigne heraldicum eius : bracchium ferratum exiens de parte sinistra scuti gestans signum Hermetis
**Iacobus Sinapius** sive vulgo **Jakub Horcičký de Tepenec** (verbum Horcičký significat *sinapi*), natus anno 1575, in Bohoemia et mortuus in vico Mělník anno 1622, erat medicus, pharmacopoeus et hermetista natione Bohemus.

Fuit medicus Rudolphi II imperatoris Romanorum.

Ut apparet ex eius insigni heraldico, quod est *bracchium ferratum exiens de parte sinistra scuti gestans signum Hermetis*, hermetista erat, ut maior pars eorum qui in curia Rudolphi Imperatoris versabantur.

Videtur inter possessores famosi Codicis Voynich fuisse.

Vita
----

Natus in misera familia, factus est adhuc infans sublingio in coquina Seminarii Iesuitarum. Propter signa intelligentiae monstrata, valuit in seminario Iesuitarum Český Krumlov educari.

Deinde factus est herbarius et pharmacopoeus Collegii Clementini Pragensis.

Anno 1600 factus est rector collegii Iesuitarum urbis Neuhaus.

Famosa "Aqua sinapis"
---------------------

Tunc temporis famam et divitiam acquisivit inveniendo, fabricando, vendendo potionem ut remedium universale cui dedit nomen quod est "Aqua sinapis" quae erat similis aquae quae nunc dicitur Aqua Coloniensis. Eius fama usque ad curiam imperatoris Rodolphi II se propagavit. Attractus est ad curiam apud imperatorem, virum credulum, quem aqua sua mirifica sanavit.

Honores
-------

Post haec, receptus est anno 1608 inter nobiles et factus est Dominus de Tepenec.

Finis vitae
-----------

Sed post defenestrationem Pragensem, novi moderatores hostiles imperatori eum in carcerem mittunt et postea in exilium. Sed post victoriam exercituum catholicorum in proelio Montis Albi redintegravit patriam.

Notae
-----

1. ↑  *Transactions of the College of Physicians of Philadelphia*, 1921, p. 422 : "*He (Sinapius) invented a prototype of eau de cologne, calling it aqua sinapis, which was used as a universal remedy. The aqua sinapis brought him such wealth that he was able to and did lend the Emperor enormous sums of money*".

Nexus interni
-------------

* Aqua sinapis
* Aqua Coloniensis
* Codex Voynich

Nexus externi
-------------

* Biographia Sinapii
**Lucius Quinctius L.f. Cincinnatus** (nescimus, quando natus quandove mortuus sit) senator Romanus saeculi quinti a.C.n. fuit.

Familia
-------

Pater eius Lucius Quinctius Cincinnatus bis dictator ac consul suffectus anni 460 a.C.n. erat. Filius eius Titus Quinctius L.f. Poenus Cincinnatus inter alia consulatum anni 431 a.C.n. administravit.

Cursus honorum
--------------

Ipse Lucius anno 438 a.C.n. primo Tribunus militum consulari potestate fuit, una cum Mamerco Aemilio Mamercino et Lucio Iulio Iullo erat. In horum magistratu Fidenae, colonia Romana, ad Lartem Tolumnium ac Veientes defecerunt, ut Titus Livius rettulit[1]. Anno 425 a.C.n. iterum tribunus militum consulari potestate creatus cum Lucio Furio Medullino, Aulo Sempronio Atratino et Lucio Horatio Barbato. Eo anno indutiae cum Veientibus et Aequis constituta sunt[2]. Anno 420 a.C.n. ter tribunus cum Lucio Furio Medullino, Aulo Sempronio Atratino et Marco Manlio Vulsone electus est[3]. Neque absurdum videtur, ut frater eius Titus Quinctius L.f. Poenus Cincinnatus annis 425 et 420 tribunatum administravit[4]

Notae
-----

1. ↑  ab urbe condita IV 17,1
2. ↑  op. cit. IV 35
3. ↑  op. cit IV 44
4. ↑  Der Neue Pauly, Stuttgardiae 1999, T. 10, c. 707
Wikidata Maithrīpāla Sirisena
Res apud Vicidata repertae:Maithrīpāla Sirisena: imagoMaithrīpāla Sirisena: imagoMaithrīpāla Sirisena: subscriptioMaithrīpāla Sirisena: subscriptio
*Nativitas*: 3 Septembris 1951; Yagoda, Sri Lanka  
*Patria*: Srilanca  

**Officium**

*Officium*: President of Sri Lanka, Member of the Parliament of Sri Lanka, Leader of the House, Minister of Defence, Minister of Environment, Minister of Environment, Minister of Health, Minister of Irrigation, Minister of Parliamentary Affairs, Minister of Agriculture  
*Munus*: politicus  

**Consociatio**

*Factio*: Sri Lanka Freedom Party, Communist Party of Sri Lanka, People's Alliance (Sri Lanka), United People's Freedom Alliance, New Democratic Front  
*Religio*: buddhismus
**Maithrīpāla Sirisena**, litteris Singhalensibus මෛත්‍රිපාල සිරිසේන, Tamulicis மைத்திரிபால சிறிசேன (die 3 Septembris 1951 natus) est politicus Srilancae qui comitiis diei 8 Ianuarii 2015 praeses patriae electus est.

Maithrīpāla Sirisena iuxta Polonnaruwam metropolim antiquam natus est, filius veterani Alberti Sirisena cui ab exercitu decedenti ibi fundus octo fere iugerum datus est. Iuvenis igitur lecturas de agricultura secutus est apud Scholam Agriculturae Srilankensem in oppido Kundasale. Anno 1971 inter rerum novarum moventes Motus Liberationis Popularis communistici in carcerem missus est. Mox Moscuam petivit ubi in Instituto Litterarum Maximi Gorkij anno 1980 diploma scientiarum politicarum nactus est. Domum reditus, cum Factione Libertatis Srilankensi socialisticae iunctus, ad Parlamentum Srilankense anno 1989 electus est. Minister evolutionis, irrigationis, agriculturae annis 1997-2001, 2004-2005, 2007-2010, minister valetudinis annis 2010-2014 meruit. Secretarius generalis est factionis suae ab anno 2001.

Die 9 Ianuarii 2015 nuntiatus est Maithrīpāla Sirisena praesidem Taprobanae electum esse, antecessore Mahendra Rājapakṣe comitiis ante diem habitis devicto.

Bibliographia
-------------

* Jason Burke, "Sri Lanka election result: Who is new President Maithripala Sirisena?" in *The Guardian* (9 Ianuarii 2015)

Nexus externi
-------------

* Situs praesidis

Praesides Srilancae

|  |  |
| --- | --- |
|  |  |
| Gulielmus Gopallavā 1972 • Iunius Ricardus Jayavārdanā 1978 • Raṇasiṅghe Premadāsā 1989 • Dinagiri Bāṇḍā Vijetunge 1993 • Candrikā Kumāratunge 1994 • Mahendra Rājapakṣe 2005 • Maithrīpāla Sirisena 2015 • Gotābaya Rājapakṣe 2019 • Ranil Vikramasiṅghe 2022
විලියම් ගොපල්ලව • ජුනියස් රිචඩ් ජයවර්ධන • රණසිංහ ප්‍රේමදාස • ඩිංගිරි බණ්ඩා විජේතුංග • චන්ද්‍රිකා කුමාරතුංග • මහින්ද රාජපක්ෂ • මෛත්‍රීපාල සිරිසේන • ගෝඨාභය රාජපක්ෂ • රනිල් වික්‍රමසිංහ
வில்லியம் கோபள்ளவா • ஜூனியஸ் ரிச்சட் ஜயவர்தனா • ரணசிங்க பிரேமதாசா • டிங்கிரி பண்ட விஜேதுங்க • சந்திரிகா குமாரதுங்கா • மகிந்த ராசபக்ச • மைத்திரிபால சிறிசேன • கோட்டாபய ராஜபக்ச • ரணில் விக்ரமசிங்க
*Opus geopoliticum • Duces civitatum Asiaticarum hodiernarum**Capsae cognatae:* Primi ministri Srilancae |
|  |